**Novým vedúcim predaja v Škoda Auto Slovensko**

**sa stal Michal Čížek**

**› Od 1. augusta nastupuje na pozíciu vedúceho predaja Škoda Auto Slovensko Michal Čížek**

**› Do spoločnosti prichádza odborník s viac než 25-ročnými skúsenosťami v automobilovom segmente**

Bratislava, 1. augusta 2025 – **Do spoločnosti Škoda Auto Slovensko na pozíciu vedúceho predaja, ktorú zastupoval súčasný konateľ a riaditeľ spoločnosti Jan Procházka, prichádza Michal Čížek, odborník s viac ako 25-ročnou praxou v automobilovom priemysle a dlhoročnými skúsenosťami z koncernu Volkswagen. Počas svojej kariéry zastával rôzne pozície v oblasti predaja značiek Volkswagen a Audi. V rámci skupiny pôsobil aj ako vedúci značiek Audi a SEAT. Od roku 2013 začal pracovať pre Škoda Auto, kde získal cenné skúsenosti na rôznych úrovniach predajných oddelení.**

„*Som veľmi rád, že som sa stal súčasťou tímu Škoda Auto Slovensko. Teším sa na spoluprácu s našimi partnermi a verím, že spoločne budeme pokračovať v úspešnom príbehu značky Škoda na slovenskom trhu. Mojím cieľom je nielen upevniť našu vedúcu pozíciu, ale aj ďalej zlepšovať zákaznícku skúsenosť, podporovať rozvoj predajnej siete a prinášať inovatívne riešenia, ktoré odpovedajú na meniace sa potreby slovenských zákazníkov,*“ uviedol Michal Čížek.

Michal Čížek pred príchodom na Slovensko zastával tiež pozíciu regionálneho vedúceho pre trhy juhovýchodnej Európy a Izraela, kde sa podieľal na rozvoji značky Škoda na týchto významných exportných trhoch. V pozícii vedúceho predaja na Slovensku bude Michal Čížek zodpovedný za ďalšie posilňovanie pozície značky Škoda na slovenskom trhu, rozvoj obchodných aktivít a budovanie dlhodobých vzťahov s obchodnými partnermi a zákazníkmi.

Na pozícii vedúceho predaja slovenského importéra značky Škoda vystriedal Jana Procházku, ktorý od 1. júna prevzal riadenie predaja, popredajných služieb, marketingu a business developmentu ako konateľ a riaditeľ spoločnosti Škoda Auto Slovensko. „*S veľkým potešením vítam Michala Čížeka v tíme Škoda Auto Slovensko ako nového vedúceho predaja. Verím, že jeho doterajšie bohaté skúsenosti, strategické myslenie a zanietenie pre značku budú prínosom pre náš tím aj pre našich partnerov. Prajem mu veľa úspechov, odvahy pri dôležitých rozhodnutiach a inšpirácie pri napĺňaní našich ambicióznych cieľov. Sme radi, že je s nami na palube,“* uzavrel Jan Procházka, riaditeľ a konateľ Škoda Auto Slovensko.

**Pre ďalšie informácie, prosím, kontaktujte:**

Zuzana Kubíková, PR manager Škoda Auto Slovensko s.r.o.

M: +421 904 701 339

[zuzana.kubikova2@skoda-auto.sk](mailto:zuzana.kubikova2@skoda-auto.sk)

Obrázok, na ktorom je koleso, vozidlo, pozemné vozidlo, pneumatika

Obsah vygenerovaný umelou inteligenciou môže byť nesprávny.

|  |  |  |  |
| --- | --- | --- | --- |
| Výsledek obrázku pro twitter facebook instagram logo | [/SkodaAutoSK](https://www.facebook.com/SkodaAutoSK) | Výsledek obrázku pro twitter facebook instagram logo | /[SkodaAutoSK](http://www.instagram.com/SkodaAutoSK) |

**Fotografia k téme:**

|  |  |
| --- | --- |
|  | **Novým vedúcim predaja v Škoda Auto Slovensko sa stal Michal Čížek**  Do spoločnosti Škoda Auto Slovensko na pozíciu vedúceho predaja prichádza od dnešného dňa Michal Čížek, odborník s viac ako 25-ročnou praxou v automobilovom priemysle a dlhoročnými skúsenosťami z koncernu Volkswagen.  [**Download**](https://webapps.skoda-auto.sk/PR/cizek/Cizek.jpg) Zdroj: Škoda Auto |

**Škoda Auto**

› sa v novom desaťročí úspešne riadi stratégiou „Next Level Škoda Strategy“;

› sa usiluje o to, aby sa do konca dekády pomocou atraktívnych ponúk vo vstupných segmentoch a vďaka ďalším modelom s elektrickým pohonom zaradila medzi tri najpredávanejšie značky v Európe;

› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;

› v súčasnosti zákazníkom ponúka 12 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Slavia, Kylaq a Kushaq;

› v roku 2024 dodala zákazníkom po celom svete viac ako 926 600 vozidiel;

› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov;

› ako značka koncernu Volkswagen samostatne vyvíja a vyrába pre ďalšie značky koncernu komponenty ako batériové systémy pre platformu MEB, motory a prevodovky;

› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom.

› celosvetovo zamestnáva viac než 40 000 ľudí a je aktívna na viac ako 100 trhoch.